פירוש נוסף ערך זה עוסק בנסיכה מהמיתולוגיה היוונית. אם התכוונתם למשמעות אחרת, ראו אנדרומדה (פירושונים).
אנדרומדה בציור מעשה ידי גוסטב דורה
**אנדרומדה** (ביוונית עתיקה: **Ἀνδρομέδα**) היא נסיכה מהמיתולוגיה היוונית, שכעונש מפוסידון על התרברבותה של אמה, נכבלה בשלשלאות לסלע כקורבן למפלצת ים. היא ניצלה ממוות על ידי פרסאוס בנו של זאוס, ובעלה לעתיד.

הנושא היה פופולרי באמנות מאז התקופה הקלאסית, כמו גם מוטיב הנסיכה והדרקון בכלליות. מתקופת הרנסאנס התעורר העניין בסיפור המקורי, בדרך כלל לפי כתביו של אובידיוס.

מיתולוגיה
---------

אנדרומדה הייתה נסיכה, בתם של קפאוס וקסיופאה, מלכי האתיופים (כל חופה הצפוני של אפריקה כונה "אתיופיה" ביוונית עתיקה).

על פי המסופר, יום אחד התפארה המלכה קסיופיאה שהיא יפה יותר מבנותיו של פוסידון אל הים (על פי גרסאות מסוימות היא התרברבה שבתה אנדרומדה יפה יותר מבנותיו של פוסידון ועל פי גרסה אחרת יפה יותר מאתנה). פוסידון כעס על כך, ובזעמו הציף את חופי ממלכת האתיופים ובנוסף שלח את המפלצת קטוס על מנת להעניש את בני האדם. לקפאוס וקסיופיאה נודע שהדרך היחידה שבה יוכלו להיפטר מהמפלצת, היא מתן בתם אנדרומדה לטרף לאותה מפלצת. לכן, כדי להציל את עמו, על פי עצת האורקל של אמון, כבל המלך האתיופי את בתו אנדרומדה לסלע אשר על חוף הים, מתוך כוונה להקריבה למפלצת.

פרסאוס, בנו של זאוס אבי האלים, עבר במקום וראה את אנדרומדה הכפותה. הוא התאהב בה, והבטיח שיהרוג את המפלצת, אם קפאוס יתן לו את בתו אנדרומדה לאשה. פרסאוס נלחם במפלצת כשהוא רכוב על פגסוס והפכה לאבן בעזרת ראשה הכרות של מדוזה. לאחר שהפך את המפלצת לאבן שחרר את אנדרומדה ונשא אותה לאישה. אחד מתשעת ילדיהם הוא אלקטריאון מלך מיקנה.

בספרות היוונית העתיקה, הסלע אליו נכבלה אנדרומדה נקשר עם העיר יפו. האזכור הקדום ביותר לכך מופיע בפריפלוס של פסאודו-סקילקס מהמאה ה-4 לפנה"ס. זו גם ההתייחסות הראשונה בספרות היוונית העתיקה, המקשרת את האגדה עם החוף של ארץ ישראל.
בחוף הים על יד נמל יפו אפשר לראות את "סלע אנדרומדה".

על שמה גם נקראת קבוצת הכוכבים אנדרומדה ובה גלקסיית אנדרומדה.

אמנות
-----

* פרסאוס ואנדרומדה (1559-1553) טיציאן, אוסף וולאס**פרסאוס ואנדרומדה** (1559-1553)   
טיציאן, אוסף וולאס
* אנדרומדה כבולה אל הסלעים (1630) רמברנדט**אנדרומדה כבולה אל הסלעים** (1630)  
 רמברנדט
* פרסאוס משחרר את אנדרומדה (1611)  יואכים וטוול, מוזיאון הלובר**פרסאוס משחרר את אנדרומדה** (1611)   
 יואכים וטוול, מוזיאון הלובר
* ‏La Délivrance d'Andromède (1679) פייר מיניאר‏**La Délivrance d'Andromède**  
 (1679) פייר מיניאר
* אנדרומדה כבולה אל הסלע על ידי הנראידות (1840) תיאודור שסריו**אנדרומדה כבולה אל הסלע על ידי הנראידות** (1840)  
 תיאודור שסריו
* אנדרומדה (1869) אדוארד פוינטר**אנדרומדה** (1869)  
 אדוארד פוינטר
* פרסאוס ואנדרומדה (1570)  ג'ורג'ו וזארי**פרסאוס ואנדרומדה** (1570)   
 ג'ורג'ו וזארי
* פסיפס מ"הבית של פוסידון", פרסאוס ואנדרומדה, אוסף המוזיאון לארכאולוגיה של גזיאנטפפסיפס מ"הבית של פוסידון", פרסאוס ואנדרומדה, אוסף המוזיאון לארכאולוגיה של גזיאנטפ

ראו גם
------

* סלע אנדרומדה
* הר אנדרומדה (איי סנדוויץ' הדרומיים)
* הר אנדרומדה (אלברטה)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אנדרומדה** |

* סיפורה של אנדרומדה
* אנדרומדה, באתר אנציקלופדיה בריטניקה (באנגלית)

הערות שוליים
------------

1. ↑  פריפלוס של פסאודו-סקילקס, סעיף 104.
2. ↑  M. Stern, **Greek and Latin Authors on Jews and Judaism**, Vol. III: III. Pseudo-Scylax, p. 8

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007341638405171
* GND: 118649302
* LCCN: no2014132513
* NKC: jo2017956188
* SUDOC: 030491398
* VIAF: 57408288
* WorldCat: viaf-57408288

 |